ai4bharat/Pralekha huggingface dataset:
பிரதமர் அலுவலகம்
நீங்கள் உங்களின் சிறந்த முயற்சியைக் கொடுத்தீர்கள், உங்கள் முயற்சி முக்கியமானது : வாள்வீச்சு வீராங்கனை பவானி தேவியிடம் பிரதமர்
ஒலிம்பிக்கில் வாள் வீச்சு போட்டியின் முதல் சுற்றில் வென்று, இந்தப் போட்டியில் இந்தியாவுக்கு முதன்முறையாக வெற்றி தேடித் தந்து, அடுத்த சுற்றில் வெளியேறிய இந்திய வாள் வீச்சு வீராங்கனை சி.ஏ.பவானி தேவியின் முயற்சிகளை பிரதமர் திரு நரேந்திர மோடி பாராட்டியுள்ளார்.
இந்த ஒலிம்பிக் வீராங்கனையின் உணர்ச்சிபூர்வமான ட்வீட்டுக்கு பதிலளித்து பிரதமர் ட்வீட் செய்ததாவது:
"நீங்கள் உங்கள் சிறந்த முயற்சியைக் கொடுத்தீர்கள், உங்கள் முயற்சி முக்கியமானது.
வெற்றிகளும் இழப்புகளும் வாழ்க்கையின் ஒரு பகுதி.
உங்கள் பங்களிப்புகளில் இந்தியா மிகவும் பெருமிதம் கொள்கிறது. நீங்கள் நமது குடிமக்களுக்கு உத்வேகம் அளிக்கிறீர்கள். "
(
பிரதமர் அலுவலகம்
தில்லி கல்காஜியில் புதிதாக கட்டப்பட்ட 3,024 அடுக்குமாடி வீடுகளை பிரதமர் நாளை திறந்துவைக்கிறார்
பூமிஹீன் முகாமில் வீட்டு உரிமையாளர்களுக்கு சாவிகளை பிரதமர் வழங்குகிறார்
அனைவருக்கும் வீட்டுவசதி என்ற பிரதமரின் தொலைநோக்கின்படி அனைத்து நவீன வசதிகளுடன் சிறப்பான ஆரோக்கியமான வாழ்க்கைச் சூழலை இத்திட்டம் வழங்குகிறது
உரிமையாளர்களுக்கு பத்திரத்தையும், பாதுகாப்பு உணர்வையும் வீடுகள் வழங்கும்
குடிசைப் பகுதி மறுவாழ்வுத் திட்டத்தின் கீழ் தில்லியில் உள்ள கல்காஜியில் புதிதாக கட்டப்பட்ட பொருளாதாரத்தில் பின்தங்கிய பிரிவினருக்கான 3,024 அடுக்குமாடி வீடுகளை பிரதமர் திரு நரேந்திர மோடி நாளை துவக்கி வைத்து, பூமிஹீன் முகாம் பயனாளிகளுக்கு வீட்டுச் சாவிகளை வழங்குகிறார். விஞ்ஞான்பவனில் நாளை மாலை 4.30 மணிக்கு இந்த நிகழ்ச்சி நடைபெறுகிறது.
அனைவருக்கும் வீட்டு வசதி என்ற பிரதமரின் தொலைநோக்குத் திட்டத்திற்கு ஏற்ப குடிசைப் பகுதி மறுவாழ்வு திட்டத்தை 376 ஜூக்கி சோப்ரி தொகுப்பு பகுதியில், தில்லி மேம்பாட்டு ஆணையம் மேற்கொண்டது. அந்த பகுதியில் முறையான அடிப்படை வசதிகளுடன் கூடிய சிறப்பான ஆரோக்கியமான வாழ்க்கைச் சூழலை வழங்கக் கூடிய வீட்டுவசதித் திட்டத்தை செயல்படுத்த வேண்டும் என்பதே இதன் நோக்கமாகும்.
கல்காஜி விரிவாக்கத் திட்டத்தின் கீழ், பூமிஹீன், நவ்ஜீவன், ஜவஹர் முகாம்களில் உள்ள மூன்று குடிசைப் பகுதிகள், கண்டறியப்பட்டு படிப்படியாக இந்தத் திட்டம் செயல்படுத்தப்படுகிறது. முதல் கட்டமாக பூமிஹீன் முகாமில் பொருளாதாரத்தில் பின்தங்கிய பிரிவினருக்காக 3,024 வீடுகள், கட்டப்பட்டுள்ளன. 2-வது கட்டத்தில் நவ்ஜீவன் முகாம், ஜவஹர் முகாம்களில் காலி செய்யப்பட்ட இடங்களில் வீடுகள் கட்டப்பட உள்ளன.
முதல் கட்டத்தில் கட்டிமுடிக்கப்பட்டுள்ள 3,024 வீடுகளும் குடியேற தயார் நிலையில் உள்ளன. இந்த வீடுகள் நவீன அடிப்படை வசதிகளுடன் ரூ.345 கோடி செலவில் கட்டப்பட்டுள்ளன. சமுதாயப் பூங்காக்கள், மின் உபநிலையங்கள், கழிவு சுத்திகரிப்பு நிலையம், குடிநீர் குழாய்கள், மின் தூக்கிகள், தூய்மையான குடிநீர் விநியோகத்திற்காக தரைமட்ட தண்ணீர் சேமிப்புத் தொட்டிகள் ஆகியவை அமைக்கப்பட்டுள்ளன. வீடுகள் ஒதுக்கப்பட்டு பத்திரங்கள் வழங்கப்படும் போது அது பயனாளிகளுக்கு பாதுகாப்பு உணர்வை அளிக்கும்.
குடியரசுத் தலைவர் செயலகம்
குடியரசுத் தலைவர் ப்ராக் நகரின் சார்லஸ் பல்கலைக்கழக செக் குடியரசின் இந்தியவியல் வல்லுனர்கள் வட்ட மேஜை கூட்டத்தில் பங்கேற்பு: மும்பையின் டாட்டா அடிப்படை ஆராய்ச்சி நிறுவனத்துடன் ஒப்பந்தம் செய்து கொண்டுள்ள ஐரோப்பாவின் முன்னணி லேசர் ஆராய்ச்சி மையம் இ.எல்.ஐ. பீம்லைன்ஸ் நிறுவனத்தை பார்வையிட்டார். அவருக்கு அதன் செயல்பாடுகள் விளக்கப்பட்டன
குடியரசுத் தலைவர் திரு. ராம் நாத் கோவிந்த் இன்று  ப்ராக் நகரில் சார்லஸ் பல்கலைக்கழகத்தின் இந்தியவியல் வல்லுனர்கள் வட்ட மேஜை கூட்டத்தில் பங்கேற்றார்.
நிகழ்ச்சியில் பேசிய குடியரசுத் தலைவர் ப்ராக் நகரில் இந்தியவியல் வல்லுனர்கள் பாரம்பரியம் மிகப் பழமையானது என்றும், சார்லஸ் பல்கலைக்கழகத்தில் அது 1850-ம் ஆண்டு சமஸ்கிருத இருக்கை உருவாக்கப்பட்ட போது தொடங்கியது என்றும் கூறினார். செக் நாட்டின் இந்தியவியல் கல்வி மைய நிறுவனர்களில் பேராசிரியர் லெஸ்னியும் ஒருவர். இவர்தான் ரபீந்திர நாத் தாகூரின் கவிதைகளை வங்காள மொழியிலிருந்து செக் மொழிக்கு நேரடியாக மொழியாக்கம் செய்த முதலாவது ஐரோப்பிய இந்தியவியல் வல்லுனர் ஆவார். இந்தியவியல் இந்தியாவையும், செக் குடியரசையும் நெருக்கமாக கொண்டு வந்துள்ளது மட்டுமின்றி நவீன இந்தியாவை உருவாக்குவதிலும் இந்தியாவின் வளமையான பாரம்பரியத்தை மீள கொண்டு வரவும் பெரும் பங்கு ஆற்றியுள்ளது என்றார்.
பின்னர் குடியரசுத் தலைவர் ப்ராக் நகரில் உள்ள சர்வதேச லேசர் ஆராய்ச்சி மையமான இ.எல்.ஐ. பீம்லைன்சுக்கு சென்று பார்த்தார். உலகின் மிக முக்கியமான லேசர் தொழில்நுட்பம் மற்றும் ஆராய்ச்சி நிறுவனங்களில் ஒன்றான இந்த நிறுவனம் குறித்து குடியரசுத் தலைவருக்கு விளக்கம் அளிக்கப்பட்டது. குடியரசுத் தலைவரின் வருகையை முன்னிட்டு இ.எல்.ஐ. பீம்லைன்ஸ் நிறுவனம், மும்பை டாட்டா அடிப்படை ஆராய்ச்சி நிறுவனத்துடன் ஒப்பந்தம் ஒன்றில் கையெழுத்திட்டுள்ளது.
குடியரசுத் தலைவர் நாளை  புதுதில்லி திரும்புகிறார். சைப்ரஸ், பல்கேரியா, செக் குடியரசு ஆகிய 3 நாடுகளில் பயணத்தை முடித்துக் கொண்டு அவர் நாளை திரும்ப உள்ளார். புறப்படுவதற்கு முன் குடியரசுத் தலைவர் தாக்குரோவா பூங்காவுக்கு சென்று பார்க்கிறார். இந்த பூங்கா ரபீந்திர நாத் தாகூரை கவுரவிப்பதற்காக உருவாக்கப்பட்டது. பூங்காவில் குடியரசுத் தலைவர் தாகூருக்கு அஞ்சலி செலுத்துகிறார்.
சார்லஸ் பல்கலைக்கழக வட்ட மேஜை நிகழ்ச்சியில் ஆற்றிய உரைக்கு www.pib.nic.in என்ற வலைதளத்தை பார்க்கவும்.
(Visitor Counter : 164
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 196.04 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 196.04 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.16 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1847662
விவசாயத்துறை அமைச்சகம்
கோடைப் பருவத்தில் கடந்த ஆண்டைவிட இப்போது அதிக அளவு சாகுபடிப் பணிகள், முடக்கநிலை காலத்தில் கொள்முதலும் அதிகரிப்பு
கோடைப் பருவ பயிர்களுக்கான விதைப்புச் செயல்பாடுகள்:
கோடைப் பருவப் பயிர்களுக்கான விதைப்புப் பணிகள் நடைபெறும் பகுதிகள் பின்வருமாறு உள்ளன:
- நெல் : கோடைப் பருவ சாகுபடிக்கு 34.97 லட்சம் ஹெக்டரில் பணிகள் மேற்கொள்ளப்பட்டுள்ளன. கடந்த ஆண்டு இதே பருவத்தில் இது 25.29 லட்சம் ஹெக்டராக இருந்தது.
- பருப்பு வகைகள்: சுமார் 12.82 லட்சம் ஹெக்டரில் பருப்பு வகைகளின் சாகுபடி பணிகள் தொடங்கியுள்ளன. கடந்த ஆண்டு இதே பருவத்தில் இது 9.67 லட்சம் ஹெக்டராக இருந்தது.
- சிறு தானியங்கள்: சுமார் 10.28 லட்சம் ஹெக்டேரில் பணிகள் மேற்கொள்ளப்பட்டுள்ளன. கடந்த ஆண்டு இதே பருவத்தில் இது 7.30 லட்சம் ஹெக்டேராக இருந்தது.
- எண்ணெய் வித்துகள் : சுமார் 9.28 லட்சம் ஹெக்டேரில் பணிகள் மேற்கொள்ளப்பட்டுள்ளன. கடந்த ஆண்டு இதே பருவத்தில் இது 7.34 லட்சம் ஹெக்டேராக இருந்தது.
பருப்புகள் , எண்ணெய் வித்துகள் கொள்முதல்:
5.89 லட்சம் மெட்ரிக் டன் கொண்டைக் கடலை, 4.97 லட்சம் மெட்ரிக் டன் கடுகு, 4.99 லட்சம் மெட்ரிக் டன் துவரை ஆகியவை முடக்கநிலை காலத்தில் நாபெட் மூலம் கொள்முதல் செய்யப் பட்டுள்ளன.
கோதுமை கொள்முதல்:
2020-21க்கான ரபி மார்க்கெட்டிங் பருவத்தில் மொத்தம் 337.48 லட்சம் மெட்ரிக் டன் கோதுமை இந்திய உணவுப் பாதுகாப்புக் கழகத்துக்கு வந்ததில், 326.96 லட்சம் மெட்ரிக் டன் அளவுக்கு கொள்முதல் செய்யப்பட்டது.
பிரதமரின் - கிசான் திட்டம்:
கோவிட்-19 பாதிப்பின் தொடர்ச்சியாக, முடக்கநிலை காலத்தில் விவசாயிகளுக்கு உதவிடவும், கள அளவில் விவசாயப் பணிகளுக்கு உதவிடவும், வேளாண்மை, கூட்டுறவு மற்றும் விவசாயிகள் நலன் துறை சார்பில், பல்வேறு நடவடிக்கைகள் எடுக்கப்பட்டு வருகின்றன. பிரதமரின் கிசான் திட்டத்தின் கீழ் முடக்கநிலை காலத்தில் 24.3.2020இல் இருந்து இதுவரையில் 9.55 கோடி விவசாயக் குடும்பங்கள் பயன் பெற்றுள்ளன. இதுவரையில் ரூ.19,200.77 கோடி தொகை வழங்கப்பட்டுள்ளது.
பாதுகாப்பு அமைச்சகம்
முன்னாள் படைவீரர்களின் மறுவாழ்வு
நாடாளுமன்றத்தின் மக்களவையில் இன்று உறுப்பினர் திரு ராம்தாஸ் சி தடாஸின் கேள்விக்கு எழுத்துப்பூர்வமாக பதிலளித்த மத்திய பாதுகாப்பு இணை அமைச்சர் திரு அஜய் பட் கீழ்காணும் தகவல்களை அளித்தார்.
முப்படைகளின் முன்னாள் வீரர்களுக்கு மறுவேலைவாய்ப்பு உள்ளிட்டவற்றை வழங்குவதற்காக பல்வேறு திட்டங்களை மீள்குடியேற்ற தலைமை இயக்குநரகம் செயல்படுத்துகிறது.
ஆன்லைன் பதிவின் மூலம் வேலைவாய்ப்பு உதவி, காவல் சேவைகள் நிறுவன திட்டம், நிலக்கரி போக்குவரத்து திட்டம், உயிர்நீத்த வீரர்களின் மனைவிகள் மற்றும் உடல் குறைபாடு அடைந்த வீரர்களுக்கான திட்டம், எரிவாயு நிலையங்கள் மேலாண்மை, பால் மற்றும் காய்கறி விற்பனையகங்கள், தொழில்நுட்ப சேவை திட்டம் உள்ளிட்ட 12 திட்டங்கள் இவற்றில் அடங்கும்.
நாடு முழுவதும் 2015 முதல்  பல்வேறு திட்டங்களின் கீழ் 2,96,800 முன்னாள் ராணுவத்தினர், உயிர்நீத்த வீரர்களின் மனைவிகள் மற்றும் உடல் குறைபாடு அடைந்த வீரர்கள் பயனடைந்துள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780093
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்களில் கடந்த 24 மணி நேரத்தில் 51 லட்சத்துக்கும் அதிமான கொவிட் தடுப்பூசி டோஸ்கள் செலுத்தப்பட்டன
இந்தியாவில் இதுவரை போடப்பட்ட கொவிட்-19 தடுப்பூசிகளின் எண்ணிக்கை நேற்று 51 லட்சத்தை கடந்தது. இன்று காலை 8 மணி வரையிலான தரவுகளின் அடிப்படையில், 45,60,33,754 முகாம்கள் மூலம் மொத்தம் 54,50,378 தடுப்பூசி டோஸ்கள் இதுவரை செலுத்தப்பட்டுள்ளன.
கடந்த 24 மணி நேரத்தில் மட்டும் . 51,83,180 தடுப்பூசி டோஸ்கள் செலுத்தப்பட்டுள்ளன.
பெருந்தொற்று துவங்கிய காலம் முதல் இதுவரை 3,07,43,972 பேர் கொவிட்-19 தொற்றிலிருந்து குணமடைந்துள்ளனர். கடந்த 24 மணி நேரத்தில் மட்டும் 42,360 பேர் குணமாகி உள்ளனர். ஒட்டு மொத்த குணமடையும் விகிதம் 97.38 விழுக்காடாக உள்ளது.
கடந்த 24 மணி நேரத்தில் இந்தியாவில் 44,230 அன்றாட புதிய பாதிப்புகள் பதிவாகி உள்ளன.
தொடர்ந்து 33-வது நாளாக அன்றாட புதிய பாதிப்புகளின் எண்ணிக்கை 50,000-க்கும் குறைவாக உள்ளது. நம் நாட்டில் கொவிட்-19 தொற்றுக்காக மருத்துவமனைகளில் சிகிச்சை பெறுவோரின் எண்ணிக்கை 4,05,155 ஆக உள்ளது. இது நாட்டில் தொற்று உறுதிப்படுத்தப்பட்டவர்களின் மொத்த எண்ணிக்கையில் 1.28 விழுக்காடாகும்.
கடந்த 24 மணி நேரத்தில் மட்டும் நமது நாட்டில் 18,16,277 கொவிட் தொற்றுக்கான பரிசோதனைகள் மேற்கொள்ளப்பட்டுள்ளன. இந்தியாவில், இதுவரை சுமார் 46 கோடி  பரிசோதனைகள் செய்யப்பட்டுள்ளன.
வாராந்திர தொற்று உறுதி விகிதம் தற்போது 2.43 விழுக்காடாகவும், தினசரி தொற்று உறுதி விகிதம் 2.44 விழுக்காடாகவும் உள்ளது. தொடர்ந்து 53-வது நாளாக அன்றாட தொற்று உறுதி விகிதம் 5 விழுக்காட்டுக்கும் குறைவாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1740584
••••••
((Visitor Counter : 186
பிரதமர் அலுவலகம்
விஜயதசமி தினத்தில் அனைவருக்கும் பிரதமர் வாழ்த்து
விஜயதசமியை முன்னிட்டு, அனைவருக்கும் பிரதமர் திரு நரேந்திர மோடி வாழ்த்து தெரிவித்துள்ளார்.
இது குறித்து சுட்டுரையில் பிரதமர் கூறியிருப்பதாவது;
‘‘விஜயதசமி சிறப்பு தினத்தில் அனைவருக்கும் வாழ்த்துகள்’’
பிரதமர் அலுவலகம்
பீகார் மாநிலம் வைஷாலியில் விபத்தில் ஏற்பட்ட உயிரிழப்பிற்கு பிரதமர் இரங்கல் தெரிவித்துள்ளார்
பிரதமர் தேசிய நிவாரண நிதியில் இருந்து நிவாரண நிதி அளிக்கப்படும் என்று அறிவிப்பு
பீகார் மாநிலம் வைஷாலியில் நடந்த விபத்தில் ஏற்பட்ட உயிரிழப்பிற்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். விபத்தில் காயமடைந்தவர்கள் விரைவில் குணமடையவும் திரு மோடி தனது பிரார்த்தனைகளை தெரிவித்தார்.
மேலும், இறந்தவர்களின் குடும்பத்திற்கு ரூ.2 லட்சமும் விபத்தில் காயமடைந்தவர்களுக்கு ரூ. 50,000-மும் பிரதமர் தேசிய நிவாரண நிதியில் இருந்து அளிக்கப்படும் என்று பிரதமர் அறிவித்துள்ளார்
பிரதமர் அலுவலகம் டிவிட்டரில் கூறியிருப்பதாவது:
“பீகார் மாநிலம் வைஷாலியில் நடந்த விபத்து சோகத்தை அளிக்கிறது. உயிரிழந்தவர்கள் குடும்பங்களுக்கு எனது ஆழ்ந்த அனுதாபங்கள். காயமடைந்தவர்கள் விரைவில் குணமடையட்டும். இறந்தவர்களின் குடும்பத்திற்கு ரூ.2 லட்சமும் விபத்தில் காயமடைந்தவர்களுக்கு ரூ. 50,000-மும் பிரதமர் தேசிய நிவாரண நிதியில் இருந்து அளிக்கப்படும்: பிரதமர் @narendramodi"
உள்துறை அமைச்சகம்
நேதாஜி சுபாஷ் சந்திரபோஸின் 125வது பிறந்த தினத்தை நினைவு கூறும்வகையில் நடத்தப்பட்ட ‘சௌரியாஞ்சலி’ நிகழ்ச்சியில் மத்திய அமைச்சர் திரு. அமித்ஷா பங்கேற்பு
நேதாஜி சுபாஷ் சந்திரபோஸின் 125வது பிறந்த தினத்தை நினைவு கூறும் வகையில் கொல்கத்தாவில் உள்ள தேசிய நூலகத்தில் நடத்தப்பட்ட ‘சௌரியாஞ்சலி’ நிகழ்ச்சியில் மத்திய அமைச்சர் திரு. அமித்ஷா கலந்து கொண்டார்.
இந்நிகழ்ச்சியில் வங்காளத்தை சேர்ந்த சுதந்திர போராட்ட வீரர்களுக்கு மத்திய உள்துறை அமைச்சர் திரு. அமித்ஷா மரியாதை செலுத்தினார். வங்காள புரட்சியாளர்களின் வெல்லமுடியாத தைரியத்தை வெளிப்படுத்தும் கண்காட்சியையும் அவர் தொடங்கி வைத்தார்.
இந்நிகழ்ச்சியில் சுதந்திர போராட்டம் தொடர்பான கலாச்சார நிகழ்ச்சிகளும் நடத்தப்பட்டன.
இந்நிகழ்ச்சியில் திரு. அமித்ஷா பேசியதாவது:
நேதாஜி சுபாஷ் சந்திர போஸ் மீது நாட்டு மக்கள் இன்னும் அதிக அன்பும், மரியாதையும் வைத்துள்ளனர். அவரின் ஆளுமை, தேசபக்தி, தியாகம் ஆகியவை பல தலைமுறைகளாக இந்தியர்களின் மனதில் இருக்கும். சுபாஷ் சந்திபோஸின் நினைவை அழிப்பதற்கு பல முயற்சிகள் நடந்தன. ஆனால் மோடி அரசின் முயற்சியால், வரும் தலைமுறையினரும் நேதாஜியின் தியாகத்தை நினைவில் கொள்வர்.
சுபாஷ் சந்திரபோஸின் வாழ்க்கை வரலாற்றை, இளம் தலைமுறையினர் ஒரு முறையாவது படிக்க வேண்டும். அதில் இருந்து கற்க பல விஷயங்கள் உள்ளன.
நாட்டுக்காக தியாகம் செய்தவர்களை இளைஞர்கள் நினைவில் கொள்ள வேண்டும் மற்றும் நாட்டின் முன்னேற்றத்துக்கு நம்மை அர்ப்பணிக்க வேண்டும்.
இவ்வாறு திரு.அமித்ஷா பேசினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699446
----
(Visitor Counter : 183
நிதி அமைச்சகம்
முத்ரா திட்டத்தின் கீழ் ரூ.7.23 கோடி மதிப்பிலான 15.56 கோடி கடன் உதவிகள் வழங்கப்பட்டன
முத்ரா திட்டத்தின் கீழ் ரூ.7.23 கோடி மதிப்பிலான 15.56 கோடி கடனுதவிகள் அளிக்கப்பட்டதாக மத்திய நிதித் துறை அமைச்சர் திரு. பியூஷ் கோயல், இன்று நாடாளுமன்றத்தில் 2019-20 ஆம் ஆண்டுக்கான இடைக்கால நிதிநிலை அறிக்கையை தாக்கல் செய்யும் போது தெரிவித்தார்
உலகின் மிக இளமையான நாடு இந்தியா என்று கூறிய அவர், பிரதம மந்திரி கவுஷல் விகாஸ் திட்டத்தின் வாயிலாக சுமார் ஒரு கோடி இளைஞர்களுக்கு வருவாய் ஈட்டுவதற்கான பயிற்சி அளிக்கப்பட்டதாகத் தெரிவித்தார்
செயற்கை நுண்ணறிவு மற்றும் அது தொடர்பான தொழில் நுட்பங்களின் பலன்களை மக்களிடம் சென்று சேர்ப்பதற்காக ‘செயற்கை நுண்ணறிவு தேசிய திட்டம் துவக்கப்பட உள்ளதாக’ அமைச்சர் தெரிவித்தார். செயற்கை நுண்ணறிவுக்கான தேசிய மையங்களை அமைப்பதற்காக 9 முன்னுரிமை பகுதிகள் கண்டறியப்பட்டுள்ளன. தேசிய செயற்கை நுண்ணறிவு இணையமும் விரைவில் வடிவமைக்கப்படும்.
(Visitor Counter : 147
தேர்தல் ஆணையம்
இந்திய குடியரசுத் தலைவர் பதவிக்கான தேர்தல் அலுவலரின் பொது அறிவிப்பு
குடியரசுத் துணைத்தலைவர் பதவிக்கான தேர்தல் அட்டவணையைத் தேர்தல் ஆணையம் இன்று  இந்திய அரசிதழ் சிறப்பு வெளியீட்டில் வெளியிட்டுள்ளது.
 ஜூலை 18, 2017 - வேட்பு மனு தரக் கடைசி நாள்
 ஜூலை 19, 2017 - வேட்புத் தொகை கட்ட இறுதி நாள்
 ஜூலை 21, 2017- மனு திரும்பிப் பெறக் கடைசி நாள்
 ஆகஸ்டு 5, 2017 - போட்டியிருந்தால் தேர்தல் நடைபெறும் நாள்
ஜூலை 1, 2017 தேதி அறிவிப்பின் மூலம் தேர்தல் ஆணையம், மாநிலங்கள் அவைப் பொதுச்செயலாளர் திரு.ஷம்ஷேர், கே.ஷெரீப் அவர்களைத் துணைக் குடியரசுத் தலைவர் பதவித் தேர்தல் அதிகாரியாக அறிவித்துள்ளது. மாநிலங்கள் அவை கூடுதல் செயலர் திரு.முகுல்பாண்டே மற்றும் இணைச்செயலர் திரு.ரோஸ்தாஸ் ஆகியோரை உதவித் தேர்தல் அதிகாரிகளாகவும் நியமித்துள்ளது.
குடியரசுத் தலைவர் - துணைத் தலைவர் தேர்தல்விதிகள் 1974ன் விதி 3ன்படி தேர்தல் அதிகாரி 4 ஜூலை 2017 அன்று கீழ்வருமாறு அறிவித்துள்ளார்.
1) வேட்புமனுக்கள் 18 ஜூலை 2017க்குள் வேலைநாட்களில்  காலை 11 மணி முதல் பிற்பகல் 3 மணிக்குள் வேட்பாளர் அல்லது அவரை முன்மொழிபவர் அல்லது வழிமொழிபவர் ஒருவரால் புதுதில்லி நாடாளுமன்ற நிலையம், தரைத்தளம் அறை எண் 29ல் உள்ள அலுவலகத்தில் அவரிடமோ, அவரில்லாவிடில் துணைத்தேர்தல் அதிகாரி திரு.முகுல்பாண்டே இணைச்செயலர் அல்லது திரு.ரோஹ்தாஸ் இணைச்செயலர் மாநிலங்கள் வை, அவர்களிடமோ அளிக்கப்பட வேண்டும்.
2) வேட்பாளரது வாக்கு உள்ள நாடாளுமன்ற தொகுதி வாக்காளர் பட்டியல் பகுதியின் சான்றளிக்கப்பட்ட நகல் வேட்புமனுவுடன் இணைக்கப்பட வேண்டும்.
3) ஒவ்வொரு வேட்பாளரும் ரூபாய் பதினைந்தாயிரம் செலுத்தவோ, செலுத்த ஏற்பாடு செய்யவோ வேண்டும். வேட்புமனு அளிக்கும்போது இந்தத் தொகை தேர்தல் அதிகாரியிடம் பணமாக அளிக்கப்பட வேண்டும். அல்லது முன்னரே இந்திய ரிசர்வ் வங்கி அல்லது அரசு கருவூலத்தில் செலுத்தி அதன் ரசீது வேட்புமனுவுடன் இணைக்கப்பட வேண்டும்.
4) வேட்பு மனுப் படிவங்கள் மேற்சொன்ன அலுவலகத்தில் மேற்குறித்த நேரங்களில் பெற்றுக் கொள்ளலாம்.
சட்டத்தின் விதி 5Bயின் துணைவிதி ன்கீழ் தள்ளுபடி செய்யப்பட்டவை தவிரப் பிற வேட்பு மனுக்கள் புதுதில்லி நாடாளுமன்ற நிலையம் தரைத்தளம் அறை எண் 29ல் 19 ஜூலை 2017, முற்பகல் 11 மணிக்குச் சரிபார்த்து ஆய்வு செய்ய எடுக்கப்படும்.
6) வேட்புமனுத் திரும்பிப் பெறும் அறிவிக்கைகள் வேட்பாளராலோ, அவர் எழுத்து மூலம் அதிகாரம் அளித்திருக்கிற முன்மொழிவோர் அல்லது வழிமொழிவோர் ஒருவராலோ பத்தி ல் குறிப்பிட்டுள்ள இடத்தில் 21 ஜூலை 2017, பிற்பகல் மூன்று மணிக்குள் அளிக்கப்பட வேண்டும்.
7) தேர்தலில் போட்டி ஏற்பட்டால் 5 ஆகஸ்டு 2017 சனிக்கிழமை காலை 10 மணியிலிருந்து மாலை 5 மணி வரை விதிகளின்படி குறிப்பிட்டுள்ள இடத்தில், தேர்தல் நடைபெறும்.
தேர்தல் அதிகாரி வெளியிட்டுள்ள இந்த அறவிப்பு மற்றும் பொது அறிக்கை மாநிலங்கள், யூனியன் பிரதேச அரசிதழ்களிலும் உடனே மறு வெளியீடு செய்ய ஏற்பாடுகள் செய்யப்பட்டுள்ளன.
தேர்தல் நடைமுறை குறித்த எந்தவித விசாரணைகளையும் துணைக் குடியரசுத் தலைவர் பதவித் தேர்தல் அதிகரியும் மாநிலங்கள் அவைப் பொதுச் செயருமான திரு ஷம்ஷேர்.கே. ஷெரிப் அவர்களிடம் அவரது அலுவலகத்தில்  எல்லா வேலை நாட்களிலும்  மாலை 3.30 மணி முதல் 4.30 மணிக்குள் 15 ஜூலை 2017 சனி உட்பட, வேட்பு மனு அளிக்கும் காலப்பகுதியில், கேட்டுத் தெரிந்து கொள்ளலாம்.
2017 குடியரசுத் துணைத்தலைவர் பதவிக்கான தேர்தல் அதிகாரி மற்றும் பொதுச்செயலர், மாநிலங்கள் அவை, புதுதில்லை, 4, ஜூலை 2017
(Visitor Counter : 25
ஆயுஷ்
யோகா குறித்த முன்றாவது தேசிய சுகாதார பத்திரிகை ஆசிரியர்கள் மாநாடு புதுதில்லியில் இன்று நடைபெற்றது
சுகாதார பத்திரிகை ஆசிரியர்களுக்கான யோகா குறித்த மூன்றாவது ஆண்டு மாநாட்டை புதுதில்லியில் உள்ள மொரார்ஜி தேசாய் தேசிய யோகா பயிற்சி நிறுவனத்தில் மத்திய ஆயுஷ் துறை இணையமைச்சர்  திரு. ஸ்ரீபாத் யெஸ்ஸோ நாயக் இன்று தொடங்கி வைத்தார். ஆண்டு தோறும் ஜூன 21ம் தேதி உலகம் முழுவதும் கொண்டாடப்படும் சர்வதேச யோகா தினக் கொண்டாட்டத்திற்கு முன்னதாக இந்த மாநாட்டை மொரார்ஜி தேசாய் தேசிய யோகா பயிற்சி நிறுவனமும், மத்திய தகவல் ஒலிபரப்பு அமைச்சகத்தின் பத்திரிகை தகவல் அலுவலகமும் கூட்டாக ஏற்பாடு செய்துள்ளன. யோகாவின் கொள்கைகள் மற்றும் பயிற்சி குறித்த விழிப்புணர்வை பரவச்செய்வதும் நிபுணர்களின் உதவியுடன் யோகாவின் அறிவியல் மற்றும் தொழில்நுட்ப அம்சங்களை வெளிக்கொண்டு வருவதும் இந்த மாநாட்டின் நோக்கமாகும்.
மாநாட்டை தொடங்கி வைத்துப் பேசிய அமைச்சர், தொடர்ந்து மூன்றாவது ஆண்டாக இந்த சுகாதார பத்திரிகை ஆசிரியர்கள் மாநாடு வெற்றிகரமாக ஆயுஷ் அமைச்சகம் மற்றும் பத்திரிகை தகவல் அலுவலகம் ஆகியவற்றால் சர்வதேச யோகா தின தொடக்கத்தை குறிக்கும் வகையில் ஏற்பாடு செய்யப்பட்டுள்ளதாகவும், இந்த ஆண்டு இது டேராடூனில் நடைபெறும் என்றும் கூறினார். ரிசிகேஷ் மற்றும் ஹரித்வார் யோகாவின் தலைநகரமாக அறியப்பட்டிருப்பதால் இந்த ஆண்டு டேராடூன் தேர்வு செய்யப்பட்டுள்ளது என அவர் தெரிவித்தார்.
மேலும் விவரங்களுக்கு: www.pib.nic.in என்ற இணையதளத்தில் காணலாம்.
(Visitor Counter : 121
மத்திய அமைச்சரவை
இந்திய ஏற்றுமதி – இறக்குமதி வங்கி மறுமூலதனத்திற்கு மத்திய அமைச்சரவை ஒப்புதல்
இந்திய ஏற்றுமதி – இறக்குமதி வங்கி மறுமூலதனத்திற்கு இன்று புதுதில்லியில் பிரதமர் நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் ஒப்புதல் அளித்துள்ளது.
- இந்திய ஏற்றுமதி – இறக்குமதி வங்கியில் மறுமூலதனம் செய்வதற்கு வசதியாக, ஆறாயிரம் கோடி ரூபாய் மதிப்புக்கு இந்திய அரசு மறுமூலதன பத்திரம் வெளியிடும்.
- இந்த தொகை 2018-19 ஆம் நிதியாண்டில் 4,500 கோடி ரூபாயும், 2019-20 நிதியாண்டில் 1,500 கோடி ரூபாயும் இந்த வங்கியில் மறுமூலதனம் செய்யப்படும்.
- இந்திய ஏற்றுமதி-இறக்குமதி வங்கியின் மூலதனத்தை 10 ஆயிரம் கோடியிலிருந்து 20 ஆயிரம் கோடியாக அதிகரிக்கவும் மத்திய அமைச்சரவை ஒப்புதல் அளித்துள்ளது.
தாக்கம்:
- இந்திய ஏற்றுமதி-இறக்குமதி வங்கி நாட்டின் முதன்மை ஏற்றுமதி கடன் வழங்கும் அமைப்பு.
- ஏற்றுமதி-இறக்குமதி வங்கியில் மேற்கொள்ளப்படும் மறு மூலதனம், அந்த வங்கியின் முதலீட்டுத் தேவையை பூர்த்தி செய்வதுடன், இந்திய ஏற்றுமதியாளர்களுக்கு கூடுதல் ஆதரவளிக்கவும் வகை செய்யும்.
- இந்த மறு மூலதனம், இந்திய ஜவுளி ஆலைகளுக்கு ஆதரவளிப்பது போன்ற புதிய முன்முயற்சிகள், சலுகை நிதித்திட்டங்களில் மாறுதல் செய்தல், இந்தியாவின் வெளியறவுக் கொள்கை மற்றும் செயல்பாட்டு நோக்கங்களைக் கருத்தில் கொண்டு எதிர்காலத்தில் புதிய கடனுதவி வழங்குதல் போன்ற எதிர்பார்க்கப்படும் முயற்சிகளுக்கு ஊக்கமளிக்கும்.
----
(Visitor Counter : 134
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 187.46 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 15,079 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.75 சதவீதம்
கடந்த 24 மணி நேரத்தில் 1,656 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,17,724 என அதிகரித்துள்ளது.
கடந்த 24 மணி நேரத்தில் 2,527 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.56 சதவீதம் ஆகும்
வாராந்திர பாதிப்பு விகிதம் 0.50 சதவீதம் ஆகும்
இதுவரை மொத்தம் 83.42 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,55,179 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819160
நிதி அமைச்சகம்
இந்தியா பொருளாதார பணி பயிற்சி அலுவலர்கள் மத்திய நிதி மற்றும் கப்பல் போக்குவரத்து துறை இணை அமைச்சர் திரு. பொன். ராதாகிருஷ்ணனுடன் சந்திப்பு
2016ஆம் ஆண்டு பிரிவை சேர்ந்த இந்தியா பொருளாதார பணி அலுவலர்கள் மத்திய நிதி மற்றும் கப்பல் போக்குவரத்து துறை இணை அமைச்சர் திரு. பொன். ராதாகிருஷ்ணனை இன்று மத்திய நிதி அமைச்சக அலுவலகத்தில் சந்தித்தனர்.
பயிற்சி அலுவலர்கள் இதுவரை பயிற்சியில் உட்பட்ட பல்வேறு இணைப்பு துறைகளில் குறிப்பாக கப்பல் போக்குவரத்து துறையில் அவர்கள் கற்றுக்கொண்டதில் இருந்து மாநில அளவில் மற்றும் மாவட்ட அளவில் திட்டங்களை செயல்படுத்தும்போது அவர்களுக்கு ஏற்பட்ட அனுபவம் வரை என பல்வேறு தலைப்புகள் குறித்து இந்த சந்திப்பில் விவாதிக்கப்பட்டது.
தங்களின் பணி காலத்தில் ஏற்படக்கூடிய சவால்களை எதிர்கொள்ள பயிற்சி அலுவலர்கள் தயாராக இருக்க வேண்டும் என்று அறிவுரை கூறிய அமைச்சர் வளமான எதிர்காலத்திற்காக பயிற்சி அலுவலர்களுக்கு வாழ்த்து தெரிவித்தார்.
இந்த பயிற்சி அலுவலர்கள் இந்த மாத இறுதிக்குள் வெவ்வேறு அமைச்சகங்கள்/ துறைகளில் பணியமர்த்தப்படுவார்கள்.
குடியரசுத் துணைத் தலைவர் செயலகம்
கொரோனா ஏற்படுத்திய மன அழுத்தத்தை ஆன்மீகம் போக்கும்: குடியரசு துணைத் தலைவர்
கொரோனா தொற்றை முன்னிட்டு, மன நலத்தை பொது சுகாதார பிரச்சினையாக கருதி முக்கியத்துவம் அளிக்க வேண்டும் என குடியரசு துணைத் தலைவர் திரு எம்.வெங்கையா நாயுடு வலியுறுத்தினார்.
கம்போடியா மற்றும் வியட்நாமில் உள்ள பழங்கால இந்து கோயில்கள் பற்றி ஆந்திரப் பிரதேச முன்னாள் எம்எல்ஏ திரு என்.பி. வெங்கடேஸ்வர சவுத்திரி ‘கம்போடியா - இந்து தேவாலயலா புன்னிய பூமி மற்றும் நேதி வியட்நாம் - நாதி ஹைன்தவா சம்ஸ்கிருதி’ என்ற தலைப்பில் எழுதிய இரண்டு தெலுங்கு புத்தகங்களை காணொலி காட்சி மூலம் குடியரசு துணைத் தலைவர் திரு.எம்.வெங்கையா நாயுடு வெளியிட்டார்.
இந்நிகழ்ச்சியில் அவர் பேசியதாவது:
வேகமான, மந்தமான வாழ்க்கை முறைகளை பின்பற்றுவது, மக்களிடையே மன அழுத்தத்தை ஏற்படுத்தும். வாழ்க்கையில், ஆன்மீகம் பதற்றங்களை தணிக்கும். ஆன்மீக தலைவர்கள் ஆன்மீகம் மற்றும் சேவைகளை இளைஞர்களிடமும், மக்களிடமும் கொண்டு செல்ல வேண்டும்.
ஒட்டுமொத்த உலகத்தையும் ஒரு குடும்பமாக பார்ப்பது இந்திய வாழ்க்கை முறை. நாட்டின் பழமையான நெறிமுறைகளையும், பாரம்பரியத்தையும் இந்திய இளைஞர்கள் நிலை நிறுத்த வேண்டும். நமது கலை நினைவுச் சின்னங்கள், கட்டிடக்கலை மற்றும் கலாச்சாரத்தை இளைஞர்கள் பார்த்து, நமது பழங்கால சின்னங்களில் இருந்து உத்வேகம் பெற வேண்டும்.
கம்போடியா மற்றும் வியட்நாமில் உள்ள பழங்கால இந்து கோயில்களின் கலை மற்றும் கட்டிடக் கலை ஆகியவை பழங்கால இந்தியாவின் கலாச்சாரம் மற்றும் பாரம்பரியத்தை எடுத்துக்காட்டுகின்றன.
கம்போடியாவில் உள்ள அங்கோர் வாட் கோயிலுக்கு நான் சென்றுள்ளேன். இது போன்ற கோயில்களுக்கு செல்ல இளைஞர்கள் முயற்சித்து இந்தியாவின் மிகச் சிறந்த கடந்த காலத்தை அறிய வேண்டும்.
இந்தியாவில் உள்ள கோயில்கள், நமது வரலாற்றில், முக்கிய பங்கு வகிக்கின்றன. அவை கற்றலின் முக்கிய மையங்களாக உள்ளன. மக்களின் சமூக வாழ்வில், கோயில்கள் ஒருங்கிணைந்த பகுதியாக உள்ளன. இசை, நடனம், நாடகம் மற்றும் சிற்பங்களின் மையங்களாக கோயில்கள் வளர்ந்தன. சுயராஜ்ய இயக்கத்தில், கோயில்கள் முக்கிய பங்காற்றின. இந்த புத்தகங்கள் மூலம் கம்போடியா மற்றும் வியட்நாமில் உள்ள கோயில்கள் பற்றி அருமையான தகவல்களை தெரிவிக்கும் நூலாசிரியர் திரு என்.பி. வெங்கடேஸ்வர சவுத்திரியின் முயற்சிகள் பாராட்டத்தக்கது.
இவ்வாறு திரு. எம். வெங்கையா நாயுடு பேசினார்.
இந்நிகழ்ச்சியில் காஞ்சி காமகோடி பீடம் முன்னாள் மடாதிபதி சுவாமி ஜெயேந்திர சரஸ்வதியின் பிறந்த தினத்தில் அவருக்கு திரு வெங்கையா நாயுடு புகழாரம் சூட்டினார். சுகாதாரம் மற்றும் கல்வியில் அவரது சமூக நல நடவடிக்கைகளையும் அவர் நினைவுக்கூர்ந்தார்.
இந்த காணொலி நிகழ்ச்சியில் தமிழக ஆளுநர் திரு பன்வாரிலால் புரோகித், காஞ்சி காமகோடி பீடாதிபதி திரு விஜேந்திர சரஸ்வதி, திரு என்.பி.வெங்கேடேஸ்வர சவுத்திரி உட்பட பலர் கலந்துக் கொண்டனர்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:https://pib.gov.in/PressReleasePage.aspx?PRID=1739193
----
(Visitor Counter : 196